Kamu bisa jelasin ke aku soal Arthur Tedder, Baron Pertama Tedder dalam bahasa melayu?

Marsyal Tentera Udara Diraja Arthur William Tedder, Baron Pertama Tedder, GBR (11 Julai 1890 – 3 Jun 1967) adalah seorang panglima kanan Tentera Udara Diraja (RAF). Beliau merupakan seorang juruterbang dan komander dalam Kor Penerbangan Diraja semasa Perang Dunia I dan beliau terus berkhidmat sebagai pegawai kanan Tentera Udara Diraja semasa zaman antara perang dimana beliau bertugas di Turki, Great Britain dan Timur Jauh. Sewaktu Perang Dunia II, selaku Panglima Markas RAF Timur Tengah, Tedder mengarah operasi udara di Mediterranean dan Afrika Utara, termasuk pengosongan Crete dan Operasi Crusader di Afrika Utara. Taktik pengebomannya dikenali sebagai "Tedder Carpet". Kemudian Tedder mengambil alih pemerintahan Markas Udara Mediterranean dan dalam peranan itu terlibat secara rapat dalam merancang Penyerbuan Bersekutu ke atas Sicily dan kemudian Penyerbuan Bersekutu ke atas Itali. Apabila Operasi Overlord—iaitu penyerbuan Perancis—sedang dirancang, Tedder telah dilantik Timbalan Pemerintah Tertinggi di Markas Tertinggi Angkatan Ekspedisi Bersekutu dibawah Jeneral Eisenhower. Selepas perang beliau berkhidmat sebagai Ketua Turus Udara, di mana peranan beliau menyokong pengrekrutan yang semakin meningkat ketika menghadapi ramai askar udara meninggalkan perkhidmatan, menggandakan saiz Pasukan Pejuang RAF dan melaksanakan persiapan untuk Angkutan udara Berlin pada tahun 1948.  Selepas bersara beliau memegang jawatan kanan dalam bidang perniagaan dan akademik.